Након што је постао митрополит Георгије се настанио у Нишу, у епископском двору поред цркве светог Николаја Мирликијског који је подигао претходни митрополит Јоаникије. Године 1737, почетком марта, одржан је састанак између патријарха Арсенија, рашког епископа Јефтимија, штипског Атанасија и самоковског Симеона, на коме је договорено да се подигне народни устанак и подржи рат Аустрије и Русије против Турске. На овом састанку је присуствовао и изасланик митрополита Георгија. Познато је да је Георгије подржавао устанак, као и да је његов изасланик Радоје Милаковић обавештавао аустријску војску о стању турске војске.